section_heading: Povijest
paragraph_text: Po stvarnim povijesnim podatcima, grad je osnovao rimski car Hadrijan pod imenom Hadrianopolis na mjestu starijeg tračkog naselja Uskudama. Ovaj novi grad postao je glavni grad rimske provincije Haemimont (Trakija). Hadrianopolis je zbog svog prirodnog položaja, granice između dva kontinenta, bio poprište 16 velikih povijesnih bitaka.